Ο **Παβλ (Πάγια) Βούισιτς** (σερβικά κυριλλικά: Павле "Паја" Вуисић‎, 10 Ιουλίου 1926 – 1 Οκτωβρίου 1988) ήταν ένας Γιουγκοσλάβος ηθοποιός, γνωστός ως ένα από τα πιο αναγνωρίσιμα πρόσωπα του κινηματογράφου της πρώην Γιουγκοσλαβίας.

Βιογραφία
---------

Ο Βούισιτς γεννήθηκε στο Βελιγράδι με το όνομα **Παβλ Βούισιτς**. Πατέρας του ήταν ο Μίσο Βούισιτς, πράκτορας της αστυνομίας και μητέρα του ήταν η Ραντμίλα Βούισιτς. Ο ίδιος πήρε το όνομά του από τον παππού του, Παβλ, νομικό και στρατιωτικό από το Μαυροβούνιο. Προπάππος του ήταν ο Μιλοσλάβν Μίσνιν Βούισιτς, διάσημος ήρωας από την Ντόνζα Μόρατσα και διοικητής της φρουράς του πρίγκιπα Ντανίλο Β΄ Πέτροβιτς-Νιέγκος. 

Ο Βούισιτς εντάχθηκε στους Γιουγκοσλάβους Παρτιζάνους και πολέμησε στο Συρμικό Μέτωπο.  Σπούδασε νομικά και λογοτεχνία και εργάστηκε ως δημοσιογράφος στο Ράδιο Βελιγράδι πριν πάρει έναν μικρό ρόλο στην ταινία *Čudotvorni mač* (Το μαγικό σπαθί) του 1950.  Μετά από αυτό προσπάθησε να γίνει επαγγελματίας ηθοποιός, αλλά δεν κατάφερε να ολοκληρώσει την εγγραφή του στην Ακαδημία Δραματικών Τεχνών στο Βελιγράδι. 

Ο πρώτος του σημαντικός ρόλος ήταν το 1955 στην ταινία *Šolaja*. Ο Βούισιτς δεν ήταν ποτέ σταρ, αλλά γρήγορα καθιερώθηκε ως ένας από τους πιο αξιόπιστους και ευέλικτους καρατερίστες. Στη μακρά και γόνιμη καριέρα του έπαιξε πολλούς διαφορετικούς ρόλους, δραματικούς και κωμικούς, και κέρδισε μεγάλο σεβασμό από σχεδόν όλους τους σκηνοθέτες με τους οποίους συνεργάστηκε. Είναι αναμφισβήτητα περισσότερο γνωστός για τον ρόλο του στην τηλεοπτική σειρά *Kamiondžije* (Οδηγοί φορτηγών) του 1972, όπου έπαιζε μαζί με τον κωμικό Μιοντράγκ Πέτροβιτς Τσκάλια.

Ένα από τα βραβεία υποκριτικής στη Σερβία, το οποίο απονέμεται για ισόβια υποκριτική δεινότητα σε ταινίες από το φεστιβάλ κινηματογράφου στη Νις φέρει το όνομά του.

Ο Όρσον Γουέλς δήλωσε σε συνέντευξή του στο κανάλι RTZ της τηλεόραση της πρώην Γιουγκοσλαβίας ότι θεωρούσε τον Παβλ Βούισιτς τον καλύτερο ηθοποιό στον κόσμο. 

Ένας χώρος αφιερωμένος στο έργο του ηθοποιού στεγάζεται και λειτουργεί υπό την αιγίδα του φορέα πολιτισμού Adligat.

Παραπομπές
----------

1. 1 2  *filmportal.de*. e2188c22ef234f2aa66b9034ecaa1ad6. Ανακτήθηκε στις 9  Οκτωβρίου 2017.
2. 1 2  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. 14237271f.
3. 1 2  Dalibor Brozović, Tomislav Ladan: «Hrvatska enciklopedija» (Κροατικά) Ινστιτούτο Λεξικογραφίας «Μίροσλαβ Κρλέζα». 1999. 65590. ISBN-13 978-953-6036-31-8. ISBN-10 953-6036-31-2.
4. ↑  plus.si.cobiss.net/opac7/conor/9111907.
5. ↑  *Czech National Authority Database*. js2017969541. Ανακτήθηκε στις 1  Μαρτίου 2022.
6. ↑  Jovanović, Vladimir (12 Μαΐου 2017). «BOMBAŠKA AFERA (1) „Odvratna osnova izgrađena na teritoriji bratske nam Kraljevine"». *antenam.net*.
7. ↑  Veselinović, Dušan (20 Αυγούστου 2020). «Bio je jedini čovek koji je s Titom razgovarao u gaćama: Nepoznate priče iz života Pavla Vuisića». *telegraf.rs*.
8. ↑  «Sećanje na Pavla Vuisića». *rtvbiser.rs*. 10 Ιουλίου 2020.
9. ↑  «NOVINARI, VETERINARI I ŠNAJDERI: Evo šta su od škole imali legendarni glumci Pavle Vuisić, Čkalja, Radmila Savićević, a glumu nisu učili ni dan». *blic.rs*. 8 Ιανουαρίου 2020.
10. ↑  Rašeta, Boris (16 February 2020). «Paja i Welles». *Novosti*. .
11. ↑  «Pavle Vuisic's legacy exhibited at Adligat». *Serbian Monitor* (στα Αγγλικά). 17 Ιουλίου 2019. Ανακτήθηκε στις 27 Αυγούστου 2019.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Παβλ Βούισιτς** |

* Παβλ Βούισιτς στην IMDb

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 24312406
* LCCN: no2004055341
* ISNI: 0000 0000 6398 1599
* GND: 1031663118
* SUDOC: 171500679
* BNF: cb14237271f (data)
* NLA: 40008705
* NKC: js2017969541

 |

 |